Le Ìzołe Caiman łe ze un teritòrio britànego de oltremar dependente dal Regno Unio e ponesto al nordòvest de Zamàega, intrà ła izoła de Cuba e ła costa de Honduras, in àcue del mar dei Caràibi. Le Izołe Caiman łe zera stà descuerte da Cristóbal Colon inte el 10 de majo del 1503 durante del so cuarto viajo a Amèrica. In 1586 el corsaro Francis Drake el ghea atracà inte łe izołe, devegnendo el primo inglezo del che se rezistra che łe ghea vizitae, e łe ghea batezemà cofà Izołe Caiman. Le izołe, insieme co ła arente Zamàega łe zera stà ocupae da Inghiltera durante ła guera anglo-spagnoła del 1655-1660; Ła Spagna ła ghea reconosesto ufisalmente ła sovranità ingleza col tratà de Madrid de 1670. Łe zera stae cołonizae da esploradori britàneghi intrà i sècułi XVIII e XIX e i ghea tacà èsar aministrae dal goerno de Zamàega partindo dal 1863, cofà na ùgnoła cołònia. Cuando che ła Zamàega ła ghea otegnesto ła so indipendensa int'el 1962, łe Izołe Caiman łe zera pasà èsar aministrae cofà teritòrio britànego de oltremar. Inte 1794, dieze barche che łe tornava in Gran Bretagna che łe rivava da ła Zamàega ł ghea naufragà inte łe coste de ła izoła pì granda e i zera stai socoresti e ospitai dai nativi. Par sta asion, el Rè Zorzi III del Regno Unio el ghea escludesto ła cołònia dal pago dei tributi, situasion che ła se mantiene finmente uncó.